OSNOVNA ŠKOLA VOĐINCI

SLAVONSKA 21

32283 VOĐINCI

KLASA: 003-06/20-01/4

URBROJ: 2188-37-20-1

Vođinci, 31. siječnja 2020. godine

ZAPISNIK

SA 2. SJEDNICE ŠKOLSKOG ODBORA U 2020. godini ODRŽANE 31.1.2020. godine u ZBORNICI ŠKOLE

Početak sjednice u 17:00 sati.

Sjednicu je sazvala predsjednica školskog odbora na prijedlog ravnateljice škole.

Prisutni:

1. Jasenka Meštrović 5. Jasmina Kordić

2. Anita Bašić 6. Bernarda Šrajer

3. Maja Koštić 7. Ana Cvitković

4. Lidija Vrljić.

Sjednici prisustvuje i ravnateljica škole, Katica Gudelj.

Zapisničar sjednice je Zrinka Stuburić.

Dnevni red:

1. Usvajanje zapisnika sa 1. sjednice Školskog odbora u 2020. godini

2. Usvajanje dnevnog reda

3. Suglasnost za zapošljavanje Marka Leovca na radno mjesto učitelja tjelesne i zdravstvene kulture na neodređeno i nepuno radno vrijeme ( 28 sati tjedno)

4. Izmjene Godišnjeg plana i programa zbog promjena u tjednim i godišnjim zaduženjima učitelja i promjena u trajanju odmora učenika

5. Usvajanje Zamolbe za mirovanje Ugovora o radu zbog imenovanja ravnateljicom OŠ Vođinci

6. Usvajanje Financijskog izvještaja za 2019. godinu i donošenje Odluke o raspodjeli rezultata i načinu korištenja viška prihoda u 2019. godini

7. Usvajanje prijedloga novog Statuta Osnovne škole Vođinci

8. Razno

Ad 1: Zapisnik sa 1. sjednice Školskog odbora u 2020. godini je jednoglasno usvojen.

Ad 2: Dnevni red je jednoglasno usvojen.

Ad 3: Ravnateljica je pojasnila tijek natječajnog postupka za učitelja/ icu tjelesne i zdravstvene kulture. 7. siječnja 2020. godine raspisan je natječaj i trajao je do 15.1.2020. godine. Pristiglo je 15 zamolbi kandidata od kojih dvije ne sadrže svu potrebnu dokumentaciju, stoga dva kandidata nisu bila pozvana na testiranje. Predsjednica Školskog odbora pročitala je Zapisnik s provedenog testiranja koje je sastavilo povjerenstvo. Testiranje je provedeno 23. siječnja 2020. godine, pristupilo je jedanaest kandidata, dva kandidata nisu pristupila i smatra se da su odustali od natječaja. Po završetku testiranja članovi povjerenstva su sastavili rang listu kandidata s obzirom na ostvareni broj bodova i za radno mjesto učitelja tjelesne i zdravstvene kulture predložili Marka Leovca, magistra kineziologije. Na temelju prijedloga povjerenstva ravnateljica je članovima Školskog odbora za učitelja predložila Marka Leovca. Tri člana Školskog odbora su glasala za, a četiri člana protiv zapošljavanja Marka Leovca. S obzirom na provedeno glasovanje, kandidat nije prihvaćen od strane Školskog odbora, te će se natječajna procedura ponoviti.

Ad 4: Zbog promjena u trajanju odmora učenika i promjena u tjednim i godišnjim zaduženjima učitelja potrebno je izmijeniti Godišnji plan i program rada Škole. Članovi Školskog odbora jednoglasno su usvojili promjene.

Ad 5: Zbog Odluke o imenovanju ravnateljicom, ravnateljica Katica Gudelj podnijela je Zamolbu za mirovanje Ugovora o radu na mjestu učiteljice na vrijeme od 5 godina, od 18.veljače 2020. godine do 18. veljače 2015. godine. Zamolba je jednoglasno usvojena.

Ad 6: Računovotkinja Ružica Vrljić pripremila je Financijski izvještaj za 2019. godinu. Nakon kraćeg ravnateljičinog pojašnjenja isti je jednoglasno usvojen. Školski odbor donosi Odluku o raspodjeli rezultata i načinu korištenja viška prihoda u 2019. godini.

Ad 7: Zbog promjena u Zakonu o radu i Zakonu o odgoju i obrazovanju u osnovnoj i srednjoj školi nužne su promjene u Statutu OŠ Vođinci, nakon suglasnosti članova Školskog odbora na prijedlog Statuta, potrebno je tražiti i suglasnost osnovača. Suglasnost je dana jednoglasno.

Sjednica je završila u 17:45 sati.

Zapisničar: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zrinka Stuburić Maja Koštić